Verbrande kinderlyk uitgekenCuburne van Wyk. Kol. Noxolo Kweza, ŉ Gautengse polisiewoordvoerder, het Maandag bevestig dat dit die liggaam van Cuburne Lavone van Wyk (3) is. “Die seun se pa het hom uitgeken,” het Kweza gesê. Volgens Kweza het die seun weens veelvoudige hoofbeserings en brandwonde gesterf. Cuburne was sedert Woensdag vermis nadat hy glo buite sy ouerhuis in die Ramaphosa-informele nedersetting ontvoer is. Cuburne het ŉ blou sweetpakbroek met geel strepe op aangehad. Kweza sê die polisie soek steeds na Katleho Phoku (25), ook bekend as “Chicken”, aangesien hy hulle moontlik in die ondersoek kan bystaan.